**Izrada plana za kontrolu pristupa stranih državljana**[[1]](#endnote-1)

Jedan od najvećih rizika od slučajnog kršenja zakona i propisa o kontroli spoljne trgovine strateškom robom javlja se prilikom nezvanične tehničke razmene preko telefona, putem faksa, elektronskom poštom ili lično sa zaposlenima, podizvođačima, posetiocima ili klijentima koji su strani državljani.

Plan za kontrolu pristupa stranih državljana (ACP) identifikuje sve mere i procedure koje su primenjene u okviru kontrole pristupa stranih državljana kontrolisanim tehnologijama i pokazuje potpunu saglasnost preduzeća sa kontrolom ,,podrazumevanog” izvoza i namerom da zaštiti sopstvene tehnologije od strateškog značaja.

Plan za kontrolu pristupa stranih državljana (ACP) svakako ne predstavlja univerzalno rešenje što znači da svako pojedinačno preduzeće treba da proceni posebne okolnosti i preduzme odgovarajuće mere za kontrolu pristupa kontrolisanim tehnologijama na osnovu faktora koji podrazumevaju plan objekta, lokacije kontrolisane tehnologije unutar objekta, nacionalno poreklo zaposlenih koji rade u objektu, učestalost poseta i državljanstvo posetilaca koji su strani državljani.

**Osnova za izradu Plana za kontrolu pristupa stranih državljana jeste Informativni list o kontroli pristupa. (**Napomena: *Prilog 4 sadrži primer Informativnog lista o kontroli pristupa koji vaše preduzeće može da prilagodi svojim potrebama).*

**Informativni list o kontroli pristupa treba da sadrži sledeće podatke:**

* Datum izrade,
* Opis robe i tehnologije (i odgovarajući robni klasifikacioni broj (CCN) ukoliko je primenljivo),
* Organizaciju/ odeljenje/ jedinicu,
* Opis informacija/ tehnologije,
* Fizičku lokaciju (lokacije) kontrolisanih informacija/ tehnologija,
* Relevatne zahteve i ograničenja u oblasti kontrole spoljne trgovine strateškom robom,
* Lica koja imaju odgovarajuća ovlašćenja za pristup kontrolisanim informacijama/ tehnologijama,
* Mere fizičke/ elektronske bezbednosti/ kontrole pristupa koje se primenjuju u cilju sprečavanja neovlašćenog pristupa,
* Način podnošenja prijave u slučaju kršenja propisa o kontroli pristupa.

**Pre izrade Plana za kontrolu pristupa stranih državljana vaše preduzeće bi trebalo da odgovori na sledeća pitanja:**

1. Na osnovu popisa vaših proizvoda, koji strani državljani imaju pristup povezanim tehnologijama ili informacijama koje se odnose na projektovanje, razvoj ili ,,upotrebu” tih proizvoda. (Ovim se ne obuhvata osnovno istraživanje ili javno dostupne informacije o proizvodu).
2. Da li strani državljani:

* imaju pristup istraživanju, informacijama ili tehnologijama koje nemaju veze sa projektima na kojima oni rade?
* istovremeno učestvuju u više projekata?
* dele ili integrišu istraživanje koje sprovode van vašeg preduzeća?

1. Navedite metode putem kojih primate/ prenosite kontrolisane ,,tehničke podatke” sa stranim državljanima.
2. Da li vaše preduzeće koristi mere za bezbednost podataka koje sprečavaju da strani državljani dobiju pristup kontrolisanim tehnologijama? Ukoliko je odgovor potvrdan, molimo opišite te mere.
3. Da li vaše preduzeće poseduje mere fizičke bezbednosti koje sprečavaju da strani državljani dobiju pristup kontrolisanim tehnologijama? Ukoliko je odgovor potvrdan, molimo vas da opišete te mere.

1. Prilagođeno i modifikovano iz “Compliance Guidelines: How to Build an Effective Export Management and Compliance Program and Manual,” U.S. Department of Commerce, Bureau of Industry and Security (BIS), Office of Exporter Services, Export Management and Compliance Division, November 2013. [↑](#endnote-ref-1)